mteb/NusaParagraphTopicClassification huggingface dataset:
Di Jakarte salah satu kota yang kebek, warganye bejibun, bikin hawanye jadi makin panas etdah.Hawa kaya gitu enaknye minum yang seger, salah satu gacoannye warga Jakarte ya es selendang mayang, rasanye nyang manis, seger bikin orang pade girang makannye. Tempo dulu ntu es selalu lewat dimane-mane, dijual dimane-mane. Zaman sekarang udeh jarang ntu es ditemuin, tapinye di daerah pasar baru masih ade yang jual ntu es. Harganye juga murah bener segelas cuma goceng aje. Tapi rasannye ntu es selalu bikin ati girang, diminum siang-siang bikin cuacanye yang panas makan es selendang mayang ajib bener dah pokoknye. Warna agernye warna warni bikin mata jadi seger dah liatnye ajib dah pokoknye ntu es selendang mayang.
Kola entu baru nikah. Die dan suaminye sempet pacaran mungkin sekitaran 3 sampe 4 bulanan atau lebih atau kurang, aye lupa, alias kagak pernah inget juga. Nah karena umurnye kagak beda jauh antara Kola dan lakinye, mereka jadi santai aje ngejalaninnye, kagak kaku. Udeh kayak temen yang tinggal serumah itu. Mereka juga sama-sama demen bercanda. Jadinye keidupan dengan pasangan versi mereka berdua entu penuh kesantaian dan bercandanye. Entu lah pentingnye nyari jodoh yang bisa cocok. Nyok milih jodoh dengan lebih selektif lagi! Supaye dapet pasangan yang klik atau setidaknye bisa kerjasama bareng supaye entu rumah tangga tentram, damai, dan awet.
Lingkungan gawèan mungkin pênuh dêngan tênggat waktu nyang kêtat amè rèpisi nyang kagak adè abisnyè. Tapi, jangan lupè bahagiè di têmpat gawè karna ntu amat pênting. Tau kagak sih salèh atu hal nyang bisè ngêjè bahagiè di têmpat gawè adalah kêhadiran têmên-têmên nyang bisè jadi têmpat bêrbagi atau sêkadar kongko wayah lagi pênêt? Aktipitas kongko sêbêntar di jêm mindo têrnyatè bisè ngêbantu ngêrêdèin strès, loh. Tapi, pastiin êlu jugè bisè misèhin masalèh pribadi amè gawèan. Banyak kasus têmpat gawè bêrobah jadi kêrasè nyêrêmin tibang karna milikin masalèh pribadi nyang mêngaruhin gawèan jugè. Jadi, pênting buat êlu buat bisè nyaring têmên nyang suportip amè têmên nyang tibang ngasih drama kagak pênting.
Pêmakèan bawang padè saban masakan ngêjè citè rasè masakan jadi lêbih sêdêp. Tapi, sêbêlon bawang ntu dimasupin kê dalêm masakan, êlu kudu nêtêk-nêtêk bawangnyè sêcarè manual makè piso. Aktipitas nêtêk bawang êni kadang bikin awang karna butuh waktu lamè, udèh gono bikin matè amè jari pêrih. Nah, solusinyè adalah mêsin pênêtêk bawang. Mêsin pênêtêk bawang êni bêpungsi buat nêtêk bawang sêcarè gampang dalêm waktu nyang gasik. Êlu bisè bêli mêsin pênêtêk bawang sêcarè langsung di pasar atau jugè bêli daring liwat lokapasar kayak Shopee amè Tokopèdia. Hargènyè macêm-macêm mulè dari puluan rèbu ampè ratusan rèbu. Êlu tinggal sêsuèin ajè amè kêbutuhanlu. Karang nêtêk bawang kagak bikin pêrih lagi dah.
Buat ngêliwatin bêrbagè rintangan, pêmaèn parkur kudu punyè pokus nyang baèk amè puguhnyè punyè kêmampuan lari, lompat, bêrayun, bêguling, ama manjat nyang baèk. Otot inti ntu jadi pusat dari sêluruh awak nyang bêtanggung jawab buat nêkuk, mutêr, ama ngasih kêrosaan bagi kêsêluruhan awak. Salèh atu manpaat parkur buat kêsèhatan nyang paling utamè adalah bisè ngêningkatin kêrosaan tulang. Wayah parkur, mangkè bakal banyak ngêlibatin gêrakan ngêlompat di dalêmnyè. Mênurut pênêlitian nyang dilakuin Unipêrsitas Missouri ngêdantain kalu latian ngêlompat cukup aman ama èpèktip dalêm ngêningkatin kêpadêtan tulang. Kayak nyang êlu kêtauin, kalu parkur ngêlibatin awak bagian atas amè bawèh sêhinggè ngênimbulin dampak positip dalêm ngêbangun kêrosaan tulang.
Liburan ahir taon ini rencananye aye ama keluarge kagak mau ke mane-mane, sabab kapan hari ntu kate berita nyang ade di TV, COVID-19 ningkat lagi jumlahnye. Pan puyeng ni pala semisal lagi liburan eh malah nepa ntu virus ke keluarge kite. Mana lagi banyak pisan bencana di mane-mane, ude kaga bisa dah liburan ke pantai atawa ke gunung gitu, kebayang banget kalo lagi asik-asik liburan malah kelabakan nyari bantuan, amit-amit jabang bayi. Nah buat nyiasatin bocah-bocah nyang pade rungsing sabab kagak ke mane-mane, aye jabanin dah bikin kemping di rumah, ama babancakan bareng sodara deket rumah. Yah moga-moga aje ni liburan berkesan ye buat bocah, biar kagak kemane-mane tapi banyak elmu nyang bisa didapetin selama di rumah.
Tempat kita staycation tuh namanye Grand Whiz Poins Simatupang, awalnye kaga tau nih tempat ada di mana trus begimana bentukannye juga aye kaga paham. Kite sekelurga tuh berangkat ba'da sholat dzuhur supaya pas tuh ama waktu check ini jam 2 siang. Nyampe di sana tuh aye sempet bingung karna ini nyang mana pintu masuknya ye karna kaga keliatan kalo ada hotel di situ, nyang aye liat cuma mal tuh, nah kita masup dari kanan tuh trus mesti naik lift lagi. Pas nyampe di lobby baru keliatan tuh bentukan hotelnye begimana, jadi hotel ini tuh jadi satu ama apartemen. Sambil nungguin Mpok aye ngurusin buat masuk kamar aye duduk tuh karna pegel bawa barang-barang seabrek nyang disuruh bawa ama Nyak. Kaga pake lama kite naek dah ke kamar, Mpok milih nyang ada dua kamarnye jadi Nyak ama Babeh kaga keganggu.
Bandung kagak tibang punyè têmpat wisatè alam dêngan pêmandangan nakjubin, tapi jugè punyè wisatè sêni nyang unik amè krèatip. Wot Batu, ntulah namè galêri sêni karyè Sunaryo, sêorang sêniman kêlahiran Banyumas nyang tinggal di Bandung. Sêsuè namènyè, galêri êni bêrupè batu nyang disusun sêdêmikian rupè sêhinggè ngasilin karyè pênuh maknè. Konsèp utamènyè adalah sêbagè wujud jêmbatan spiritual amè kêsêimbangan antarè jiwè amè ragè. Wot Batu dibangun di atas lahan sêlêga duè hèktar dêngan tatè kêlolè nyang boto. Sêlamè di lokasi, bêrbagè aktipitas bisè dilakuin, misalnyè nonton pidio pêngêjèan Wot Batu, nikmatin èksotisnyè Wot Batu, jonjon di taman, amè bêlajar têntang rèplèksi kêidupan.
Wayah êni pênggunèan intêrnèt udèh ngêjadi kêbutuhan sêari-ari nyang kagak tibang bisè dipakè sêbagè sumbêr hiburan, tapi jugè saranè nyari duit. Bagi êlu nyang punyè kêtêrampilan sêrtè minat dalêm industri bisnis digital, usahè rintisan mêrupakan pilihan nyang urup buat êlu. Jênis usahè nyang lagi ramè dalêm atu dékadê têrakhir êni padè dasarnyè bisè diartiin sêbagè suatu bêntuk wirèusahè nyang manpaatin duniè digital sêbagè pusat kêgiatan bisnis. Hal êni nyakup prosès jual beli atau transaksi antêrindipidu, baèk bêrupè barang atau jasè. Salèh atu pêlaku modèl usahè êni nyang udèh ngêdulang kêsuksèsan di Indonèsia adalah situs Kaskus. Bêrawal dari sêbuah porum digital, Kaskus karang udèh ngêjêlma ngêjadi sêbuah platporm nyang nyêdièin bêragêm jasè amè ngêpasilitasin kêgiatan jual beli sêsamè pênggunènyè. Dêngan jasè ntu, situs êni mampu ngêraih omzèt miliaran rupiah saban taunnyè.
Biasanye kalo kite mau makan ato minum dalem islam tuh kan kaga boleh nih makan sambil diri. Cuma kalo sekarang tuh kondangan pada diri tuh makannye, udeh jadi hal nyang biasa kalo makan tuh sambil diri. Mangkanye kalo lagi kondangan gitu tuh aye suka nyari tempat di pinggir biar sambil agak nongkrong. Nah tergantung situasinye kalo emang udeh kaga mungkinin buat agak duduk trus terlalu penuh ya mao kaga mau harus diri. Mangkanye kalo emang mau nyelenggarain acara tuh bingung, kalo di rumah kan jamnye lebih lama trus pasti kite duduk. Tapi ya emang lebih repot, karna kan ngurusin ape-ape sendiri tuh.
Pêrnèh ngêrasè kêsulitan ngatur waktu wayah bêgawè dari rumèh? Êlu kagak dèwèkan. Hal ntu lantaran kaburnyè batêsan antarè kantor amè rumèh. Bêgawè di kantor nawarin batêsan nyang danta antarè kêidupan karièr amè kêidupan pribadi. Aturan kantor nyêbut dêngan danta kapan pêgawènyè kudu masup amè pulang sêrtè kapan pêgawènyè kudu ngasoh siang. Dêngan bêakhirnyè jêm kantor, bêakhir pulè gawèan ari ntu. Laèn halnyè wayah bêgawè dari rumèh. Pêrlu manajêmèn waktu nyang amat baèk buat bisè ngatur batêsan. Sêkali gè bisè, bêgawè dari rumèh lêbih ngêlêlahin kêtimbang bêgawè dari kantor. Êni karna distraksi kêmungkinan lêbih banyak. Misalnyè, ngêrêsikin rumèh, ngasih gêgarês hèwan, atau mungkin kêganggu sêcarè kagak langsung amè lingkungan sêkitar.
Siape nyang kaga kenal ama hewan satu eni, hewan laut nyang punye badan beruas-ruas mirip kaye udang. Lobster jadi salah atu makanan laut nyang mayan populer di seluruh dunie, selaen ikan, udang ama kepiting. Daging lobster nyang pulen emang cocok dibikin apaan bae ge. Punye ukuran nyang gede, olahan lobster emang bisa muasin ama manjain lidah. Lobster termasuk salah atu seafood nyang hargenye mahal. Kaga heran emang, selaen rasenye nyang sedep lobster juga punye kandungan gizi nyang bisa nyehatin badan, kandungan Asam lemak omega-3, selenium, karbohidrat, protein, lemak, kalsium, zat besi, tembaga, zinc, fosfor, magnesium, vitamin A, vitamin B12 ama vitamin E, semuenye dibutuhin ama badan.
Alhamdulillah, sêbêlon waktu ntu ayè memutuskan buat keluar dari pekerjaan, ayè udèh memiliki danè darurat buat menopang kebutuhan ayè 6–12 bulan kê depan buat jaga-jaga dalêm jangka waktu segitu ayè bêlon mendapatkan gawè kembali. Têrnyatè, danè darurat ayè bênêr-bênêr terpakai karna sebulan sêudèh ayè keluar pekerjaan, korona mulè ngêjadi-jadi amè menghalangi ayè buat melamar gawè di wayah orang-orang padè dirumahkan. Walaupun kebutuhan ayè masih ditanggung olèh orang tuè, sêkagaknyè buat duit ayè jajan keluar sesekali amè pèngèn beli sesuatu ayè menggunakan dari danè darurat nyang ayè miliki. Alhamdulillah, ampè sekarang danè darurat ayè masih tersisa walaupun udèh menipis. Êni pelajaran juga buat ayè bahwa kê depannya memang kudu punya danè darurat karna êlu kagak akan pernah tau apa nyang terjadi di masa nyang akan datêng.
Masalah makanan emang masalah cocok-cocokan. Ada bae nyang jadi perkara kalo soal ini. Misalnye, kalo makan piza, ade nyang cocok ame roti tebel, ade juge nyang demennye tipis. Ade nyang demen pinggirannye isi mozzarella, ade juge nyang demen isiannye saos jenis laen. Macem-macem, dah. Nah, Domino's Pizza bisa bangat, neh, jadi gacoan kalo pengen piza nyang macem-macem ngikutin selera sendiri. Di mari, pelanggan bisa milih sendiri ukuran piza, tebel-tipisnye roti, isian pinggiran, ame topping di atasnye. Buat ukuran, ade tiga pilihan: kecit (personal), sedeng (medium), ame gede (large). Perkara tebel-tipis juge dikasih tiga pilihan: tipis (thin crust), sedeng (hand-tossed), ame tebel (pan pizza). Soal isi pinggiran juge Domino's nyediain tiga varian: saos keju (cheese burst pizza), sosis frankfurter-saos mustard-saos rustic (frankie sausage crust), ame keju mozzarella (filled mozzarella crust). Nyang paling banyak pilihannye ntu buat topping. Macem-macem bangat, misalnye beef rasher, cheesy sausage, chicken delight, ampe veggie mania. Tapi, jan lupa dicocokin ame jenis piza nyang dipesen, ye!
Ngomongin wirausaha, kudu bangat liat dari akarnye. Wirausaha enih berasal dari due kate, nya entu "wira", nyang artinye pejuang, pahlawan, manusie unggul, bebudi luhur, wataknye agung, dan berani, ame "usaha", nyang artinye bebuat sesuatu ato bekerja. Jadi, kalo digabungin, wirausaha punye arti orang nyang ngelakuin suatu usaha berupe ngebuat suatu produk, nentuin care produksi, nyusun operasi buat pengadaan produk baru, ampe nyang ngatur pekara modal ame pemasarannye. Wirausaha lebih dikenal sebage bisnis mandiri nyang semue urusannye, temasuk sumber daye ame upaya ngejalanin dan ngembanginnye, dibebanin ke si wirausahawan ato pelaku bisnisnye. Sejaoh enih, wirausaha udeh banyak ngebantu turunnye angka pengangguran di Indonesie.
Kata Natal berasal dari bahasa Portugis yang berarti “kelahiran”. Hari Natal adalah hari raya umat Kristen yang diperingati setiap tahun oleh umat Kristiani pada tanggal 25 Desember untuk memperingati kelahiran Yesus Kristus. Dalam tradisi barat, peringatan hari Natal juga mengandung aspek agamawi dan non-agamawi. Beberapa tradisi Hari Natal yang berasal dari Barat antara lain adalah pohon Natal, kartu Natal, bertukar hadiah antara teman dan anggota keluarga serta kisah tentang Santa Klaus atau Sinterklas. Perayaan Natal baru dimulai pada sekitar tahun 200 M di Aleksandria (Mesir). Para teolog Mesir menunjuk tanggal 20 Mei tetapi ada pula pada 19 atau 20 April. Di tempat-tempat lain perayaan dilakukan pada tangal 5 atau 6 Januari; ada pula pada bulan Desember. Perayaan pada tanggal 25 Desember dimulai pada tahun 221 oleh Sextus Julius Africanus, dan baru diterima secara luas pada abad ke-5.
Kota Bogor ude terkenal surga kuliner setelah kota Bandung, apelagi kalo ude ari sabtu minggu, bejibun pelancong nyang datang ke kota hujan eni paling banyak dari ibu kota Jakarte cuma buat kulineran, nah kalo mau ngerasain makanan asli Bogor ade namenye daerah pecinan di Jalan Surya Kencana Kota Bogor, beragam tu macem asinan Gang Aut, lumpia basah, jajanan ame cemilan khasnye Bogor juge ade, macem tales, tempe ame oncom goreng, nyang biasanye ntu cemilan kering dijadiin buah tangan atawa oleh-oleh kalo ude mau balik dari Bogor, kalo pelancong nyang dateng ke Bogor pake kereta api ade tu deket stasion Bogor nyang jual kue bolu talas, emang sih eni makanan baru aje muncul, cume lantaran ade embel-embel talas jadinye disambung-sambungin dah tu kalo bolu talas jadi buah tangan kalo melacong ke kota hujan eni.
Pas aye ikut pulang kampung, di desa tuh rumahnye juga sama semua. Pas aye pikir kok rumah adat di sini tuh mirip ama rumah adat Betawi kebaya. Tapi, kaga mirip amat juga, keliatan mirip kalo diliat sekilas. Perbedaannya bisa kita liat dari atep, atep rumah Kebaya ama Joglo tuh bisa diliat dari motifnye. Kalo rumah Kebaya pan kaya lipetan kebaya nah kalo Rumah Joglo tuh kaya perahu kebalik. Setelah kite pikir-pikir lagi teryata kaga sama ya. Setiap rumah tuh pasti punya filosofi sendiri. Tapi, emang paling unik tuh rumah Betawi, soalnye di depan rumah suma ada makan, jadi nguburnya kaga jauh-jauh tinggal kubur depan rumah.
Menurut elu, kehidupan dengan pasangan, sebaiknye kayak gimane? Kehidupan dengan pasangan entu alangkah nyamannye kalo akur, damai, tentram, dan selalu satu pendapat kan? Tapi nyatenye kehidupan dengan pasangan entu penuh tantangannye, kagak selalu mulus dan tentram, atau bahkan banyak konfliknye. Kenape aye bilang gitu? Soalnye ade cerita tentang pasangan yang udeh nikah selama 11 taonan. Akhir-akhir ini, kehidupan berpasangannye mereka lagi kagak baek bener. Hubungannye mereka lagi renggang. Mereka saling cuek dan asik ngurusin urusan pribadinye masing-masing. Mereka kalo di rumah cuma sekedar sapa asal, kagak ade lagi keakraban antara mereka. Kehidupan Lea – si isteri – dengan pasangannye entu bener-bener lagi kaku, dingin, dan kagak bikin nyaman. Anak pertamanye Lea yang udeh SD pun sadar kalo hubungan orang tuanye lagi kurang baek. Kehidupan Lea sama pasangannye bener-bener sepi, kagak ade bercandaan ataupun debat.
Kalo udah mulai bisa berenti ngedumel, kita bisa bangkit, kita bisa ngelangkah lagi buat maju. Kalo kita udah bisa nahan dari dumelan, kita bisa ganti pake kata-kata yang baek. Kata-kata yang kita keluarin itu jadi doa buat diri kita sendiri. Kita inget-inget, kalo udah lewat waktunya, kita juga kagak bakal bisa balik lagi ke waktu itu. Paling kagak, kita masih bisa benerin pas kita mulai lagi dari awal. Keteledoran atawa kesalahan yang sebelomnya, bisa kita jadiin pelajaran. Jadinya, nanti kagak keulang lagi kesalahan yang sebelomnya. Terus, anggep aja masa-masa kayak gitu buat kita diem, buat kita istirahat bentar sembari mikir buat ke depannya. Jadi, kita kudu pikirin yang baek-baek aja.
Masjid Istiqlal saat ini sudah menjadi salah satu tempat wisata andalan di DKI Jakarta. Dengan kapasitas gedung induk dan balkon yang mampu menampung sekitar 61.000 orang, Istiqlal kerap menjadi tujuan utama bagi warga sekitar untuk beribadah ataupun pelancong untuk melihat kemegahan di dalamnya. Petugas protokol Masjid Istiqlal, Abu Hurairah Abdul Salam, menjelaskan, jemaah Istiqlal pada waktu shalat Jumat bisa mencapai 10.000 orang. Jika hari Jumat jatuh pada hari libur, jumlah jemaah pun bertambah dan mencapai 12.000 orang. Dengan jumlah jemaah sebanyak itu, penghasilan kotak amal atau sumbangan infak shalat Jumat yang diperoleh Istiqlal bisa mencapai hampir Rp 100 juta. "Itu hasil tromol Jumat ya. Kalau jatuhnya pada hari libur, jemaah bisa sampai lantai tiga.
Siti Soraya Cassandra amè lakinyè, Dhira Narayana, kêpikir ngêjajal duniè bisnis, tapi bêlon ngêmilikin idè nyang danta. Di sisi laèn, mêrèka rêsah dêngan bêrbagè pêrmasalèhan lingkungan di masarakat. Akhirnyè mêrèka ngêmilikin kêsêmpêtan ngêgabungin duè minat ntu wayah bêkênalan dêngan pêngelolè lahan di Taman Wisata Situ Gintung 3, Ciputat, Tangêrang Sêlatan. Mêrèka ngolah lahan ntu ngêjadi kêbon bêlajar nyang mêrèka namèin Kêbun Kumara. Hasil nyang dicapèi Kêbun Kumara karang bukanlah tanpè liku. Sandra amè Dhira adalah pasangan nyang bêrbagi pêran. Sandra banyak bêgêrak dalêm pêndidikan amè pêlatian lingkungan, diè ngêmbangin program pêndidikan lingkungan di Kêbun Kumara, sêdêngkan Dhira lêbih banyak bêrtanggung jawab padè opêrasional kebon.
Aye entu suka bener ngebadog aneka olahan ayam. Khususnye sih ayem goreng yang garing bener itu loh. Mau ayam gorengnye digoreng biasa ataupun ditepungin, selama entu ayam garing, aye bener-bener cinte! Ayam goreng yang warnanye agak kecokelatan, yang digoreng tanpa tepung tapi garing banget, baru mateng, masih anget, disediainnye bareng keriuk-keriuk garing, nasi pulen anget, sambel, dan macem-macem lalapan bener-bener jadi badogan favoritnye aye. Soalnye tuh, nikmat bener makan ayam goreng yang bumbunye ngeresep, garing, dicocol pake sambel, juga dimakan pake keriukan yang garing. Selaen ayam goreng model begono, aye juga demen banget sama ayam goreng ditepungin, yang ukurannye jadi agak lebih gede daripada ukuran aslinye. Kalo kite ngebadog entu ayam goreng baru mateng, beuh, garing keriuknye bukan maen enaknye! Pokoknye ayam goreng enak bener deh! Aye jadi laper gara-gara inget deskripsi badogan ayam satu entu.
Waktu taun 1993, Los Angeles Kings kalah ngelawan Montreal Canadiens di final Piala Stanley. Kekalahan itu micu rasa marah dari penggemar Kings. Abis itu, pada turun ke jalan ama mulai rusuh. Kagak cuman gitu, orang-orang yang rusuh itu mulai ngancurin barang-barang di situ. Gara-gara ada kerusuhan gitu, Canadiens ngerayain kemenangannya di dalem forum Montreal. Si orang-orang yang rusuh ini mecahin jendela, ngejarah toko, ngebakar mobil ama bangunan. Orang yang punya wewenang ngirim 980 petugas buat ngendaliin semuanya. Petugas itu nangkep ratusan orang. Ada 168 orang luka. Kerusuhan ini ngerusak fasilitas yang totalnya 2,5 dolar. Itu juga temasuk 47 mobil polisi. Dari 47 itu, ada lapan mobil yang ancur total.
Karinding adalah salah satu alat musik kuno yang berasal dari daerah Cineam, Tasikmalaya, Jawa Barat. Kagak hanya dari daerah asalnye aje yang bisa menjumpai alat musik ntu, sebab kini alat musik ntu telah tersebar ke berbagai daerah lainnye. Namun, nama, dan bentuknye yang sedikit berbeda. Dinamakan Karinding sebab bentuknye serupa dengan sejenis serangga, atau yang biasa dikenal dengan nama kakarindingan. Dari situlah, masyarakat berpikir bahwa jika ada kakarindingan, maka tentunye ade karindingnye. Diibaratkannye jika ada mobil-mobilan maka ada mobilnya. Pada zaman dulu, karinding ini biasa dibawa oleh para petani, guna mengusir hama yang ada di sawah. Selain ntu, karinding juga menjadi salah satu alat musik yang biasa dibawakannye oleh para pria yang telah akil balig saat bertandang ke sebuah rumah gadis yang disukainya (Pada saat itu para gadis masih dipingit di dalam rumah). Sehingga di tiap rumah, sering dijumpai alat musik karinding yang terselip di antara bilik-bilik rumah. Karinding sendiri adalah alat musik pukul. Cara memainkannye alat ntu dengan cara menyisipkannye ke dalam mulut, kemudian pada bagian ujungnye dipukul atau disentil memakai jari. Dari situlah, menghasilkan bunyi berupa “pow…” melalui rongga mulut dari pemain yang berperan seperti soundboard. Pada dasarnye, alat musik karinding ini adalah alat musik yang tidak mempunyai nada atau disebut juga sebagai alat musik ritmis. Meskipun begitu, suara yang dihasilkannye dari karinding ini juga bergantung pada para pemainnye. Sebagian pemain dari karinding ini sudah lihai dalam memainkan karinding menjadi alat musik melodis.
Pas aye SD, aye pernah punya tetangga yang awalnye baek bener. Pas awal mereka pindah, aye, enyak, empok, dan babeh sambut dengan baek. Kite bantuin beberes dan kite ngasih badogan juga. Mereka entu punya dua bocah yang masih kecil-kecil. Anak pertamanye sekitaran umur 3 taonan dan adeknye bayi yang masih kecil bener. Mereka sekeluarga putih bener. Mereka ramah juga. Keluarganye aye dan entu tetangga sering saling bagi badogan. Intinye, aye kira hubungan bertetangganye kite baek deh. Eh tapi sejak mereka pindah ke wilayahnye kite, listrik kite sering mati. Terus akhirnye pas dicek, ternyate mereka nyolong listrik kite. Sejak saat entu, kehidupan bertetangganye kite jadi kagak baek lagi.
Kalo kite wisata sekaligus juga belajar ilmu pengethuan dan sejarah? Maka alternatif yang bisa ambil adalah mengajaknya ke Lembang, Bandung lebihtepatnya ke Observatorium Bosscha. Wisata teropong bintang bosscha Lembang Bandung adalah tujuan yang sangat tepat untuk mengajak buah hati berwisata sekaligus belajar ilmu pengetahuan. Untuk menuju ke lokasi Observatorium Bosscha ini tidaklah jauh, karena jaraknya hanya sekitar 15 kilometer saja ketika anda berangkat dari pusat Kota Bandung. Lokasi wisata ini cukup luas mencapai sekitar 6 hektar dan memiliki tinggi sekitar 1310 meter, membuat tempat ini menjadi tempat yang sangat tepat untuk melihat dan juga memantau berabagai benda angkasa. Karena memang tempat ini dulu berfungsi sebagai tempat peneropongan bintang. Di Observatorium Bosscha ini ada sekitar 7 teropong, yaitu Teleskop Schmidt Bima Sakti, Teleskop Bamberg, Teleskop Cassegrain GOTO, Teleskop Refaktor Ganda Zeiss, Teleskop Surya, Teleskop Refaktor Unitron, dan Teleskop radio 2,3m. Semua teropong atau telskop ini adalah teleskop yang paling besar yang berada di area Observatorium Bosscha ini.
Idup di pêdèsaan sêbênêrnyè bisè ngêjadi lêbih nyênêngin amè lêbih bêkualitas kalo diiringin dêngan pêmikiran positip amè kêgiatan nyang kagak monoton, bukan bêarti ngêjauhin pêrkotèan atau ngêbandingin antarè kêduènyè, tibang ajè kagak sêlamènyè pêrkotèan bisè ngêjèlu lêbih kêrasan amè bênêr-bênêr idup. Kêbutuhan sandang, pangan, amè papan masarakat sêring dipêngaruhin olèh gayè idup sosial di sêkitarnyè. Di pêrkotèan biayè kêbutuhan idup cêndêrung lêbih mahal, sêdêngkan di pêdèsaan biayè idup bakal jauh lêbih murèh. Hal ntu disêbabin karna sêgala kêbutuhan di kotè kagak lagi kêsêdiè di lingkungan sêcarè gratis, misalnyè aèr, sayuran, lauk, amè sêbagènyè. Bêlon lagi ditambèh gayè idup sandang amè papan nyang cêndêrung hèdonis, sêdêngkan di dèsa masing banyak kêbutuhan pokok nyang gampang didapêtin di sêkitar rumèh.
Kalo hujan gini enaknya kite buat risoles nih, bahan nyang mesti disiapin tepung terigu, telor ayam 1 butir, air putih, santan, buat bahan isiannye siapin kentang, wortel, daun bawang dan seledri, daging cincang, semua bahan isiannye ditumis pake air sedikit, sampe sayurannye empuk, nah tunggu sampe dingin dulu terus sisihin. terus bahan adonan kulitnye tepung terigu, telor ame air dicampur sampe alus terus saring biar adonan nyang masih gumpel-gumpel kaga kecampur. terus masak diteflon sampe adonan abis. kalo ude beres mulai bungkus isian adonannye pake kulit nyang ude jadi. sebelum digoreng dibalur tepung panir dulu, goreng sampe kuning kecokelatan. paling pas dimakan bareng saos sambel cabe atawa tomat, kalo nyang mau lebih pedes bisa makan ame cabe rawit.
Ada orang yang bilang, siap usaha kudu siap ngadepin resiko yang bejibun. Resiko yang paling kudu disiapin itu resiko ngalamin bangkrut. Cuman, banyak juga pengusaha ini yang ngebilangin cara biar bisa ngadepin rugi. Pertama, kata pengusaha, pengusaha itu kagak boleh banyak ngedumel. Kalo kita ngalamin rugi emang rasanya kesel ama rada gedeg. Cuman, kita kagak boleh lama-lama ampe ngeratapin nasib, terus banyak ngedumel juga. Kalo kita sedih melulu ama ngedumel doangan itu bikin kita kagak begerak. Dibandingin begitu, mendingan kita bangkit cari cara bisa maju lagi. Kalo mau ngedumel pas di awal aja, itu wajar. Abis itu ceritain ama yang ahli. Paling kagak, kita jadi ada temen yang ngarahin kalo kita mau mulai lanjut lagi.